Egy 35 wattos, laptopokba való AMD processzorról és egy 200+ wattos asztali Intel chipről van szó.

Előkerültek a 10-magos, tizedik-generációs Intel Core i9-10900F legújabb mérési eredményei, és nem igazán nyűgözték le az embereket, főleg az AMD megoldásaihoz mérten. A Geekbench adatbázisában felbukkant Intel CPU 14 nm-es technológiával készülő, 10-magos, 20-szálas megoldás, 2,8 GHz-ről kezd, és egészen 5,2 GHz-ig nyújtózik, egy maggal. Az összes mag használatakor 4,6 GHz a plafon. A chip 65 wattos, de a PL1 és a PL2 limitek 170 és 224 wattnál állnak meg.

Hirdetés

A méréseken a Core i9-10900F 5747 és 29 363 pontokat szerzett az egy- és több-magos teszteken, ami elsőre ránézésre nem rossz. Ha azonban megnézzük, hogy az AMD Ryzen 7 3800X 30-35 ezer pontot teljesít ugyanezen a teszten, a Ryzen 9 3900X pedig a 40-45 ezres tartományban mozog, sőt a Core i9-9900KS és a Core i9-10980HK is tud 35 és 32 ezer pontot, akkor már más a helyzet.

Mindnek van ugyan előnye a mostani Intel lapkával szemben, kivéve a Ryzen 9 4900HS-nek. Ez egy 8-magos, laptopokba szánt chip, 3-4,3 GHz-es órajellel. Ez mégis képes volt 5286 és 30 339 pontokat elérni ugyanazon a teszten, ami már végképp nem vet jó fényt a Core i9-10900F-re.